Imtella' Marzu 31, 2021 Is-sena 2020 kienet l-agħar waħda fl-aħħar 20 sena f'dik li hija qerda tal-foresti. Dan joħroġ minn stħarriġ li saru mill-Università ta' Maryland u l-Global Forest Watch. Matul l-imsemmija sena nqerdu 4.2 miljun ettaru ta' art mimlijin siġar f'zoni tropikali ewlenin madwar id-dinja fosthom l-Amazon. Dan ifisser li nqerdet art kbira daqs il-Belġju. Dawn il-foresti huma meqjusa bħala vitali biex jgħinu lid-dinja tikkontrolla l-klima. B'mod ġenerali nqerdu 12.2 miljun ettaru ta' art fiz-zoni kollha tropikali, żieda ta' 12% fuq l-2019. Is-sitwazzjoni fil-Brażil hija l-agħar waħda b'1.7 miljun ettaru ta' foresti meqruda matul l-2020.